Česká Kamenice

Česká Kamenice estas ĉeĥa urbo, kiu situas en la valo de la rivereto Kamenice proksimume 30 km oriente de Děčín. Ĉirkaŭas ĝin arbar-kovritaj montoj de Bohemia mezmontaro, Luzacia Montaro kaj Elba Grejsmontaro (respektive ties parto Ĉeĥa Svislando - Labské pískovce). Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². Al ĝi apartenas ankaŭ Pekelský Důl, Dolní Kamenice, Filipov, Huníkov, Horní Kamenice, Kamenická Nová Víska, Kerhartice kaj Líska.

 Historio 
Česká Kamenice ekestis en arbaroriĉa regiono, kie verŝajne jam en la 11-a jarcento vivis soraboj. Ĉirkaŭ la mezo de la 13-a jarcento alvenis germanaj setlantoj. Kie la bohemia-luzacia komerca vojo krucas la rivereton Kamenice ili fondis samnoman vilaĝon. Sub la regado de reĝo Přemysl Otakar la 2-a el la dinastio de la Premislidoj (1253-1278) la meza parto de la vilaĝo ricevis urbajn rajtojn. La ekstremaj partoj poste fariĝis la setlejoj Horní kaj Dolní Kamenice (Supra kaj Malsupra Kamenice).

La hodiaŭan aspekton de la urbo karakterizas barokaj konstruaĵoj. La kastelo de Česká Kamenice origine ekestis en la 16-a jarcento en renesanca stilo. En la jaro 1652 okazis baroka plilarĝigo. La urba preĝejo estis konstruita en 1562 laŭ la stilo de malfrua gotiko. En la konstruaĵon estis integrita turo el la jaro 1555, kiu estis alikonstruita en la jaroj 1604 kaj 1605. La okcidenta pordego devenas de la 14-a jarcento. Krome en la urbo troviĝas pilgrima preĝejo, baroke konstruita en la jaroj 1736 - 1739. Sur altaĵo apud la urbo videblas la ruinoj de gotika burgo el la 13-a jarcento, kiun oni forlasis en la 16-a jarcento.

 Lokaj partoj 
 Česká Kamenice
 Dolní Kamenice
 Filipov
 Horní Kamenice
 Huníkov
 Kamenická Nová Víska
 Kerhartice
 Líska
 Pekelský Důl
 Víska pod Lesy

 Loĝantaro 

 Turismo 
Turismaj celoj en la ĉirkaŭaĵo estas interaliaj:
 Panoramaj rokoj Jehla, Ponorka kaj Žába
 Panská skála, konata sub la nomo Čedičové varhany (Bazalta orgeno)
 Střední vrch
 Studenec - monto
 Mariina Skála
 Růžovský vrch
 Subtera fabriko Rabštejn

 Pluaj fotografioj 

 Vidu ankaŭ 
 virtual show


Kategorio:Municipoj en distrikto Děčín
Kategorio:Urboj en distrikto Děčín
Kategorio:Setlejoj en Elba Grejsmontaro
Kategorio:Setlejoj en Bohemia mezmontaro
Kategorio:Setlejoj en Luzacia montaro
Kategorio:Urboj en Bohemio
Kategorio:Setlejoj en PPR Luzacia montaro